|  |  |  |
| --- | --- | --- |
|  |  |  |
| Logo Πάρνωνα ΑΕ |  | **ΕΡΓΟ :**  | ΠΑΡΟΧΗ ΥΠΗΡΕΣΙΩΝ ΤΕΧΝΙΚΟΥ ΣΥΜΒΟΥΛΟΥ |
|  |
|  | **ΦΟΡΕΑΣ ΥΛΟΠΟΙΗΣΗΣ:** | ΑΝΑΠΤΥΞΙΑΚΗ ΠΑΡΝΩΝΑ.ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. |
| **ΔΙΚΑΙΟΥΧΟΣ:** **ΑΝΑΠΤΥΞΙΑΚΗ ΠΑΡΝΩΝΑ.** **ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.** |  | **ΕΡΓΟΔΟΤΗΣ:****ΠΡΟΫΠΟΛ. :****ΧΡΗΜΑΤΟΔΟΤΗΣΗ:** | ΔΗΜΟΣ ΝΟΤΙΑΣ ΚΥΝΟΥΡΙΑΣ40.392,00 € Ε.Π. «ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗΜΑΤΙΚΟΤΗΤΑ» |
| Ταχ. Διεύθυνση: Λεωνίδιο Αρκαδίας |  |  |  |
| Ταχ. Κώδικας: 22300 |  |  |  |
| Πληροφορίες: Άννα Κοδέλλα  |  |  |  |
| Τηλέφωνο: 27570-22807 |  |  | Πόλη: Λεωνίδιο |
| Fax: 27570-23230/22246 |  |  | Ημερομηνία:02/04/2014 |
| e-mail: info@parnonas.gr |  |  | Αρ. πρωτ.: 717 |

**ΑΝΑΠΤΥΞΙΑΚΗ ΠΑΡΝΩΝΑ. ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ ΟΤΑ**

**ΠΕΡΙΛΗΨΗ ΔΙΑΚΗΡΥΞΗΣ ΠΡΟΧΕΙΡΟΥ ΔΙΑΓΩΝΙΣΜΟΥ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ**

Η Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ, προκειμένου να υλοποιήσει το Υποέργο με τίτλο: «**ΠΑΡΟΧΗ ΥΠΗΡΕΣΙΩΝ ΤΕΧΝΙΚΟΥ ΣΥΜΒΟΥΛΟΥ**», στο πλαίσιο της ενταγμένης Πράξης «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο», με κωδικό MIS 372838, Επιχειρησιακού Προγράμματος «Ανταγωνιστικότητα και Επιχειρηματικότητα» 2007-2013, συγχρηματοδοτούμενο από το Ευρωπαϊκό Ταμείο Περιφερειακής Ανάπτυξης (ΕΤΠΑ), διενεργεί Πρόχειρο Διαγωνισμό με κλειστές προσφορές και κριτήριο την πλέον συμφέρουσα από οικονομική άποψη προσφορά.

Περιγραφή αντικειμένου της σύμβασης

Αντικείμενο του Τεχνικού Συμβούλου αποτελεί η υποστήριξη της Αναπτυξιακής Πάρνωνα. Αναπτυξιακής Ανώνυμης Εταιρείας ΟΤΑ με εξειδικευμένες υπηρεσίες που αφορούν στην οργάνωση, στο συντονισμό και στην υποστήριξη της υλοποίησης των Υποέργων της Πράξης «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο»:

Υποέργο 2 «Σχεδιασμός, οργάνωση, παραγωγή και εγκατάσταση έκθεσης ερμηνείας»

Υποέργο 3 «Εργαλεία εκπαίδευσης»

Υποέργο 4 «Προμήθεια εξοπλισμού»

Υποέργο 5 «Προβολή – προώθηση του Κέντρου»

Ειδικότερα, αντικείμενα του Τεχνικού Συμβούλου αποτελούν:

α. Η υποστήριξη της Αναπτυξιακής Πάρνωνα. Αναπτυξιακής Ανώνυμης Εταιρείας ΟΤΑ για το συντονισμό των Αναδόχων μέσω της οργάνωσης συναντήσεων εργασίας και την εξεύρεση σχετικών τεχνικών λύσεων. Συγκεκριμένα, του Υποέργου 1 και του Υποέργου 2 σε ό,τι αφορά στις εργασίες στην αίθουσα της έκθεσης, του Υποέργου 2 και του Υποέργου 3 ως προς το περιεχόμενο της έκθεσης και των εκπαιδευτικών προγραμμάτων, του Υποέργου 2 και του Υποέργου 5 σε ό,τι αφορά το πλαίσιο επικοινωνίας (ταυτότητα, περιεχόμενο, υλικά προβολής).

β. Η υποστήριξη της Αναπτυξιακής Πάρνωνα. Αναπτυξιακής Ανώνυμης Εταιρείας ΟΤΑ στην παρακολούθηση και στον έλεγχο της υλοποίησης των παραπάνω Υποέργων και ειδικότερα όσον αφορά:

* τη συμβατότητα μεταξύ των επιμέρους Υποέργων στο πλαίσιο των στόχων του έργου
* την ταχεία διάγνωση και τον εντοπισμό τυχόν προβλημάτων στην υλοποίηση του έργου και την εισήγηση των αναγκαίων διορθωτικών παρεμβάσεων
* τη διατύπωση εισηγήσεων – προτάσεων τεχνικών λύσεων, όπου απαιτηθεί

γ. Η σύνταξη, ανά τρίμηνο, εκθέσεων για την πορεία του έργου και την αξιολόγηση της εφαρμογής του.

δ. Η υποστήριξη της Αναπτυξιακής Πάρνωνα. Αναπτυξιακής Ανώνυμης Εταιρείας ΟΤΑ στην εξειδίκευση της μελέτης βιωσιμότητας για την εφαρμογή της μετά από την υλοποίηση του έργου (Κανονισμός λειτουργίας και διαχείρισης του έργου).

ε. Η διατύπωση ενός ολοκληρωμένου/ επιχειρησιακού σχεδίου για την εφαρμογή ενός επικοινωνιακού μοντέλου ανάπτυξης του Κέντρου: επικοινωνιακή στρατηγική, δικτύωση με άλλους χώρους στην Ελλάδα και το εξωτερικό, διαδικασία ανταλλαγής τεχνογνωσίας κ.λπ.

Προεκτιμώμενη αμοιβή

Ο προϋπολογισμός των Υπηρεσιών για το Υποέργο, ανέρχεται σε σαράντα χιλιάδες τριακόσια ενενήντα δύο ευρώ (**40.392,00€**) συμπεριλαμβανομένου ΦΠΑ 23%. Η παροχή Υπηρεσιών καλύπτεται από πιστώσεις του Επιχειρησιακού Προγράμματος «Ανταγωνιστικότητα και Επιχειρηματικότητα» 2007-2013 και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ).

Τόπος υλοποίησης και διάρκεια σύμβασης

Ο τόπος παροχής των Υπηρεσιών θα είναι ο Νομός Αρκαδίας. Η συνολική διάρκεια παροχής των Υπηρεσιών ορίζεται από την υπογραφή της σύμβασης μέχρι τις 30-09-2015.

Συμμετοχή στο διαγωνισμό

Δικαίωμα συμμετοχής στο διαγωνισμό έχουν:

* Φυσικά ή νομικά πρόσωπα ή ενώσεις αυτών που έχουν συσταθεί σύμφωνα με τη νομοθεσία Κράτους – Μέλους της Ε.Ε. και έχουν την καταστατική τους έδρα στην Κεντρική Διοίκηση ή την κύρια εγκατάστασή τους στο εσωτερικό της Ε.Ε. ή του Ε.Ο.Χ. και στο εσωτερικό των χωρών που είναι συμβαλλόμενα μέρη στη Συμφωνία Δημοσίων Συμβάσεων του ΠΟΕ.
* Οικονομικοί φορείς που προέρχονται από τρίτες χώρες που έχουν συνάψει διμερείς συμφωνίες ή συμφωνίες σύνδεσης με την Ε.Ε.
* Ενώσεις προσώπων, οι οποίες πρέπει να υποβάλλουν κοινή προσφορά και μπορούν να συμμετάσχουν στο διαγωνισμό με τις παρακάτω προϋποθέσεις:
	+ Ότι στην προσφορά αναγράφεται απαραιτήτως το ποσοστό συμμετοχής κάθε προσώπου και το ειδικό μέρος του έργου με το οποίο θα ασχοληθεί στα πλαίσια υλοποίησης του Έργου.
	+ Ότι όλα τα στοιχεία της τεχνικής και οικονομικής προσφοράς υπογράφονται είτε από όλους τους κοινοπρακτούντες ή συμπράττοντες είτε από τον από κοινού ορισθέντα κοινό εκπρόσωπο.
	+ Ότι όλα τα πρόσωπα της ένωσης καλύπτουν την απαίτηση της νόμιμης λειτουργίας τους στην Ελλάδα ή σε άλλο κράτος μέλος της Ε.Ε. ή του Ε.Ο.Χ. ή σε τρίτες χώρες που έχουν υπογράψει τη Συμφωνία Δημοσίων Συμβάσεων του Παγκόσμιου Οργανισμού Εμπορίου.
* Τα μέλη της Ένωσης μεταξύ τους δεν υποχρεούνται να περιβληθούν συγκεκριμένη νομική μορφή κατά το στάδιο υποβολής της πρότασης, ωστόσο σε περίπτωση που το προκηρυσσόμενο με την παρούσα έργο κατακυρωθεί σε ένωση φυσικών ή νομικών προσώπων, η Αναθέτουσα Αρχή δικαιούται, για την ικανοποιητική εκτέλεση της σύμβασης, να ζητήσει από την ένωση να περιβληθεί ορισμένη νομική μορφή και η ένωση, στην περίπτωση αυτή, υποχρεούται να συστήσει κοινοπραξία δια συμβολαιογραφικού εγγράφου, σύμφωνα με τα προβλεπόμενα περί κοινοπραξίας επιτηδευματιών (άρθρο 2 παρ. 2 Κ.Β.Σ.).
* Οι ενώσεις υποχρεούνται να αναφέρουν κατά το στάδιο υποβολής της πρότασης το ακριβές ποσό του προϋπολογισμού, το οποίο αντιστοιχεί σε κάθε μέλος της ένωσης και να αποδεικνύουν την μεταξύ τους συμφωνία με την προσκόμιση ιδιωτικού συμφωνητικού.
* Οι συμμετέχοντες, φυσικά ή νομικά πρόσωπα ιδιωτικού δικαίου, ενώσεις ή κοινοπραξίες αυτών, οι οποίοι διαθέτουν την κατάλληλη εμπειρία.
* Κάθε ενδιαφερόμενος μπορεί να συμμετέχει στο διαγωνισμό με μία μόνο προσφορά.
* Όσοι συμμετέχουν στο διαγωνισμό με εκπρόσωπό τους, υποβάλλουν μαζί με την προσφορά και νόμιμη εξουσιοδότηση.

**Επιπλέον, ο υποψήφιος ανάδοχος απαιτείται να διαθέτει την κατάλληλη οργάνωση και δομή, δηλαδή:**

**Η Ομάδα Έργου** θα πρέπει να περιλαμβάνει, επί ποινή αποκλεισμού, τουλάχιστον τα παρακάτω στελέχη:

• Τουλάχιστον έναν Επιστήμονα Πανεπιστημιακού επιπέδου, με πενταετή εμπειρία σε μελέτες και εκθέσεις σκοπιμότητας και βιωσιμότητας συγχρηματοδοτούμενων έργων.

• έναν Επιστήμονα Πανεπιστημιακού επιπέδου, με εμπειρία σε μελέτη ή επίβλεψη τουλάχιστον σε ένα (1) έργο σχεδιασμού, οργάνωσης, παραγωγής και εγκατάστασης μέσων ερμηνείας περιβάλλοντος.

• έναν Επιστήμονα Πανεπιστημιακού επιπέδου, με εμπειρία σε μελέτη ή επίβλεψη τουλάχιστον σε ένα (1) έργο σχεδιασμού, ανάπτυξης και αξιολόγησης προγραμμάτων με χρήση λύσεων ψηφιακής τεχνολογίας στην εκπαίδευση.

Κριτήρια αξιολόγησης και Διαδικασία βαθμολόγησης

O διαγωνισμός θα ανατεθεί με **ανοικτή διαδικασία** και κριτήριο την **πλέον συμφέρουσα από οικονομική άποψη προσφορά**, με τα ακόλουθα κριτήρια:

1. **Τεχνική Προσφορά 80%**
2. **Οικονομική Προσφορά 20%**
3. **Συνολική Αξιολόγηση**

Κατά το στάδιο της Τελικής Αξιολόγησης, υπολογίζεται η συνολική βαθμολογία των προσφορών και πραγματοποιείται η κατάταξή τους κατά φθίνουσα τάξη με βάση τον παρακάτω τύπο. (Ο υπολογισμός του τύπου γίνεται μέχρι το 2ο δεκαδικό ψηφίο).

**ΒΤΑ (ν) = (0,80 x ΣΒΤΠ (ν) ) + (0,20 x ΣΒΟΠ (ν) )**

όπου:

ΒΤΑ (ν) : Η συνολική βαθμολογία της πρότασης (ν).

ΣΒΤΠ (ν)  : Ο συνολικός βαθμός της Τεχνικής Προσφοράς της πρότασης (ν).

ΣΒΟΠ (ν) : Ο συνολικός βαθμός της Οικονομικής Προσφοράς της πρότασης (ν).

Η κατακύρωση του διαγωνισμού γίνεται στον υποψήφιο που συγκέντρωσε την υψηλότερη συνολική βαθμολογία.

Η αξιολόγηση των προσφορών θα στηριχθεί αποκλειστικά και μόνο στα ανωτέρω κριτήρια.

Αντιπροσφορές ή εναλλακτικές προσφορές δε γίνονται δεκτές σε καμιά φάση του διαγωνισμού και σε καμία περίπτωση. Σε περίπτωση υποβολής τους, απορρίπτονται ως απαράδεκτες.

Παραλαβή τευχών

Προκειμένου οι ενδιαφερόμενοι να παραλάβουν το Τεύχος Διαγωνισμού μπορούν να απευθύνονται έως και **30/04/2014** στην Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ, Λεωνίδιο Αρκαδίας, Τ.Κ. 22300, πληροφορίες: Άννα Κοδέλλα, Τηλ.: 27570-22807, Fax: 27570-23230/22246,

e-mail: info@parnonas.gr, τις εργάσιμες ημέρες και ώρες 09:00-14:00.

Το Τεύχος διανέμεται δωρεάν και μπορεί να αποσταλεί στους υποψηφίους με αίτηση είτε ταχυδρομικώς είτε με εταιρεία ταχυμεταφορών. Οι παραλήπτες θα επιβαρύνονται τα ταχυδρομικά τέλη ή το κόστος ταχυμεταφοράς. Οι παραλαμβάνοντες τη Διακήρυξη θα πρέπει να προσκομίσουν πλήρη στοιχεία του ενδιαφερόμενου (ονοματεπώνυμο, διεύθυνση, τηλέφωνο, αριθμός τηλεομοιοτυπικής συσκευής, e-mail).

Υποβολή προσφορών

Οι ενδιαφερόμενοι υποβάλλουν την προσφορά τους είτε καταθέτοντάς την αυτοπροσώπως ή με ειδικά προς τούτο εξουσιοδοτημένο εκπρόσωπό τους, είτε αποστέλλοντας την ταχυδρομικά με συστημένη επιστολή ή ιδιωτικό ταχυδρομείο (courier) στην έδρα της εταιρείας Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ. (Λεωνίδιο Αρκαδίας, Τ.Κ.22300, Τηλ. 27570-22807, fax 27570-23230/22246).

Στην περίπτωση της ταχυδρομικής αποστολής, οι προσφορές παραλαμβάνονται με απόδειξη, με την απαραίτητη όμως προϋπόθεση ότι θα κατατεθούν στην Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ μέχρι την καταληκτική ημερομηνία υποβολής τους, δηλαδή την **05/05/2014, ΗΜΕΡΑ: ΔΕΥΤΕΡΑ ΚΑΙ ΩΡΑ: 14.00.**

Δε θα ληφθούν υπόψη προσφορές που είτε υποβλήθηκαν μετά από την καθορισμένη ημερομηνία και ώρα είτε ταχυδρομήθηκαν έγκαιρα, αλλά δεν έφθασαν στην Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ έγκαιρα.

Η Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ ουδεμία ευθύνη φέρει για τη μη εμπρόθεσμη παραλαβή της προσφοράς ή για το περιεχόμενο των φακέλων που τη συνοδεύουν.

Για την Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ

Λεωνίδιο, 02/04/2014

Ο Διευθύνων Σύμβουλος της Εταιρείας

Μαρίνης Μπερέτσος